Eelmisel nädalal taastus turgudel riskisoov, paljud riskantsemad varaklassid on taastunud ja näitavad potentsiaalset tõusutrendi jätkumist. Tugev riskisoovi taastumine oli tingitud tõenäoliselt Kreekas vastu võetud kärpekavast, mis tagab abipaketi järgmise osamakse saamise ja välistab Kreeka riigi pankroti lähikuudel. Eelmisel nädalala langesid klassikalised safe-haven varad, näiteks USA riigivõlakirjad, Šveitsi frank, Jaapani jeen ning USA dollar. Sellel nädalal on turgude tähelepanu suunatud keskpankade tegevusele ja tööjõuturu statistikale.